en en en en en en su cy cy cy ceb cy en en cy fi cy cy cy cy cy en cy cy en mt en cy cy cy cy cy en en es cy de de de cy en en en en ca cy en en su cy cy cy
Martin Griffiths, Hook Farm | Tyfucymru
Skip to main content Google Tag Manager
Back to news & blogs
Sut mae buddsoddi ac arallgyfeirio wedi arwain at ehangu a llwyddiant parhaol i fusnes yng Nghymru.
Mae Hook Farm yn Sir Benfro wedi gwneud y gorau o bob cyfle i arallgyfeirio, ehangu a thyfu yn ystod y blynyddoedd diwethaf, gyda’r gobaith o sicrhau bod y busnes amaethyddol yn arwain y ffordd yn y farchnad tyfu llysiau yng Nghymru. Gan ddefnyddio Puffin Produce, cwmni cynnyrch ffres Cymreig, fel sylfaen ar gyfer eu datblygiad, mae Martin Griffiths wedi arbrofi, datblygu a chreu busnes tyfu llysiau llwyddiannus sy’n cyflenwi llysiau o ansawdd i ddefnyddwyr Cymreig ffyddlon.
Ymunodd Martin gyda’i dad a'i frawd ar fferm odro’r  teulu gan ddechrau tyfu llysiau ochr yn ochr â'r busnes llaeth, cyn cymryd y fferm drosodd ar ei liwt ei hun. Heddiw, mae Hook
Farm yn fusnes tyfu llysiau, sy'n tyfu amrywiaeth o lysiau brassica,gan gynnwys blodfresych a bresych Savoy, ar gyfer y farchnad Gymreig.
Dros y blynyddoedd, mae Hook Farm wedi arallgyfeirio i fod yn fusnes sy’n tyfu llysiau trwy gydol y flwyddyn, gan ehangu'r mathau o lysiau a dyfir er mwyn gallu cylchdroi cnydau a sicrhau effeithlonrwydd, yn ogystal â’i wneud yn fusnes mor broffidiol â phosibl.
“Pan ddechreuom ni, roeddem yn tyfu llawer o flodfresych y gaeaf, ond gall llawer fynd o chwith gyda’r cnwd hwn, oherwydd rhew a phrisiau anwadal. Mae gweithio gyda Puffin wedi sicrhau pris mwy cyson, sydd wedi bod o fantais fawr iawn i ni. Er mwyn cryfhau ein sylfaen rydym wedi ehangu nifer yr erwau o fresych Savoy, a gyda chymorth Puffin rydym wedi llwyddo i werthu i bedair o’r archfarchnadoedd yng Nghymru. Rydym bellach yn eu cyflenwi 12 mis y flwyddyn a dyma graidd ein busnes”.
Ond nid dyma ddiwedd ar yr arallgyfeirio, gan fod Martin a'i dîm, ochr yn ochr â  Puffin, yn parhau i dreialu cnydau newydd, fel Brocoli, Bresych Pigfain a Bresych Coch.
Yn ogystal ag arbrofi gyda chynnyrch newydd, bellach mae tatws hefyd yn rhan o gylchdro cnydau Hook Farm, gyda thatws cynnar cyntaf yn cael eu tyfu fis Mai er mwyn helpu gyda llif arian y busnes a chynnal y lefelau staffio. Ar ôl cynaeafu’r tatws, caiff y tir ei ail-blannu â llysiau brassica, gan felly gynnyddu effeithlonrwydd y busnes
"Mae cylchdroi cnydau a rhannu’r llwyth gwaith i gyd o fantais; mae cael nifer o heyrn yn y tân yn well nac un prif ffynhonnell"
Yn ogystal â'r busnes tyfu llysiau, mae Martin hefyd yn tyfu ei blanhigion ei hun er mwyn gwarantu ansawdd yr hadlysiau mae’n eu defnyddio ar gyfer ei gnydau llysiau.
“Rydym yn eithaf unigryw a dweud y gwir, mae'n debyg mai ni yw’r unig dyfwyr Cymreig sy’n tyfu eu planhigion eu hunain. Mae magu planhigion yn fusnes ar wahân mewn gwirionedd, mae'n eithaf arbenigol. Rydych yn magu ac yn gofalu am eich stoc eich hun, rydych yn gwybod pryd i symud y planhigion ymlaen a gallwch weld popeth o’ch blaen”.
Gyda chefnogaeth ac arbenigedd Puffin Produce a Tyfu Cymru, gall Martin barhau â’i ddiddordeb angerddol mewn tyfu llysiau, gan gyflenwi cyhoedd ffyddlon Cymru gyda chynnyrch ffres Cymreig o ansawdd da drwy’r flwyddyn. Trwy arallgyfeirio'r busnes, gall Martin sicrhau llwyddiant Hook Farm, ei fferm deuluol, ar gyfer cenedlaethau i ddod.
Ian Elliot, Cresswell Barn Farm
Faes Lantra y Sioe Frenhinol, Llanelwedd, Llanfair ym Muallt, Powys, LD2 3WY
Rhif TAW. 585 3815 08
Dyluniwyd gwefan y trydydd sector gan IE Digital
Derbyniodd TyfuCymru arian drwy Cymunedau Gwledig Llywodraeth Cymru - Rhaglen Datblygu Gwledig 2014-2020, a gaiff ei ariannu gan Raglen Datblygu Gwledig Cronfa Amaethyddol Ewrop a ariennir gan yr Undeb Ewropeaidd a Llywodraeth Cymru.
European Agricultural Fund for Rural Development